เงินบาทเปิด 30.85/87 บาท
ธนาคารซีไอเอ็มบี ไทย รายงาน เงินบาทเปิด 30.85/87 แนวโน้มอ่อนค่าตามทิศทางภูมิภาค
15 มี.ค. 2555

ธนาคารซีไอเอ็มบี ไทย รายงาน เงินบาทเปิด 30.85/87 แนวโน้มอ่อนค่าตามทิศทางภูมิภาค
นักบริหารเงินจากธนาคารซีไอเอ็มบี ไทย จำกัด เปิดเผยว่า เช้านี้เงินบาทเปิดตลาดที่ระดับ 30.85/87 บาท/ดอลลาร์ จากเย็นวานนี้ที่ปิดตลาดที่ระดับ 30.75/79 บาท/ดอลลาร์ โดยเมื่อคืนที่ผ่านมาตัวเลขการจ้างงานของสหรัฐออกมาดี ซึ่งน่าสังเกตว่าในช่วงนี้ตัวเลขของสหรัฐที่ออกมาค่อนข้างดี ส่งผลให้ดอลลาร์แข็งค่าขึ้นมา ทุกสกุลเลยอ่อนค่าเมื่อเทียบกับดอลลาร์
ส่วนความเคลื่อนไหวของค่าเงินสกุลหลักต่างประเทศล่าสุด เงินเยนอยู่ที่ระดับ 84.05/09 เยน/ดอลลาร์ จากเย็นวานนี้ที่อยู่ที่ระดับ 83.36/40 เยน/ดอลลาร์ ส่วนเงินยูโรอยู่ที่ระดับ 1.3013/3015 ดอลลาร์/ยูโร จากเย็นวานนี้ที่อยู่ที่ 1.3065/3068 ดอลลาร์/ยูโร
นักบริหารเงิน คาดว่า เงินบาทน่าจะมีทิศทางอ่อนค่าตามภูมิภาค ประเมินกรอบการเคลื่อนไหวระหว่าง 30.80-30.95 บาท/ดอลลาร์ โดยให้ติดตามค่าเงินเยนซึ่งมีทิศทางอ่อนค่า
นอกจากนี้ วันนี้วันพฤหัสบดี มีการรายงานข้อมูลที่สำคัญของสหรัฐ ดังนี้ กระทรวงแรงงานสหรัฐเปิดเผยดัชนีราคาผู้ผลิต (PPI) เดือนก.พ., กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, ธนาคารกลางสหรัฐ (เฟด) สาขานิวยอร์คเปิดเผยดัชนีภาวะธุรกิจโดยรวม (Empire State Index) เดือนมี.ค., กระทรวงการคลังสหรัฐเปิดเผยข้อมูลเงินทุนไหลเข้าสุทธิและปริมาณการซื้อพันธบัตรรัฐบาลสหรัฐของต่างชาติเดือนม.ค. และ ธนาคารกลางสหรัฐ (เฟด) สาขาฟิลาเดลเฟียเปิดเผยผลสำรวจแนวโน้มธุรกิจเดือนมี.ค.